ai4bharat/Pralekha huggingface dataset:
ଅର୍ଥ ମନ୍ତ୍ରଣାଳୟ
ଶ୍ରୀମତୀ ସୀତାରମଣ କହିଲେ, ସରକାରଙ୍କ ଦ୍ୱାରା ନିଆଯାଉଥିବା ପଦକ୍ଷେପ ମୁଦ୍ରାସ୍ଫୀତିର ପରିଚାଳନା ସାଙ୍ଗକୁ ଅଭିବୃଦ୍ଧିକୁ ସୁରକ୍ଷିତ ରଖିବ
କେନ୍ଦ୍ର ଅର୍ଥ ଓ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣ ଆଜି ୱାଶିଂଟନ ଡିସିରେ ଅନୁଷ୍ଠିତ ଅନ୍ତର୍ଜାତୀୟ ମୁଦ୍ରା ପାଣ୍ଠି ମୁଖ୍ୟାଳୟଠାରେ ବାର୍ଷିକ ବୈଠକ ୨୦୨୨ ବେଳେ ଆୟୋଜିତ ଅନ୍ତର୍ଜାତୀୟ ମୁଦ୍ରା ଓ ଆର୍ଥିକ କମିଟି  ବୈଠକରେ ଯୋଗଦେଇଛନ୍ତି ।
ଅର୍ଥମନ୍ତ୍ରୀ କହିଛନ୍ତି ଯେ ଆଇଏମଏଫସିର ବୈଠକ ଏଭଳି ସମୟରେ ହେଉଛି ଯେବେ କି ବୈଶ୍ୱିକ ଅର୍ଥନୈତିକ ପରିଦୃଶ୍ୟ ଅନେକ ସମସ୍ୟା ଘେରରେ ରହିଛି । ସେଗୁଡ଼ିକ ମଧ୍ୟରେ ବୃହତ ଅର୍ଥନୀତିଗୁଡ଼ିକରେ ପ୍ରମୁଖ ନକାରାତ୍ମକ ରିସ୍କ-ଅଭିବୃଦ୍ଧି କୈନ୍ଦି୍ରକ ମାନ୍ଦାବସ୍ଥା, ବର୍ତ୍ତମାନ ଜାରିରହିଥିବା ଭୂ-ରାଜନୈତିକ ପରିସ୍ଥିତି ଯୋଗୁ ସୃଷ୍ଟ ସୀମାପାର ପ୍ରଭାବ, ଖାଦ୍ୟ ଓ ଶକ୍ତି ମୂଲ୍ୟ ବୃଦ୍ଧି ଯୋଗୁ ସୃଷ୍ଟି ହୋଇଥିବା ମୁଦ୍ରାସ୍ଫୀତିଜନିତ ଚାପ ଯାହା କି ଦୁର୍ବଳ ଅର୍ଥନୀତିଗୁଡ଼ିକ ଉପରେ ପ୍ରତିକୂଳ ପ୍ରଭାବ ପକାଉଛି ।
ଶ୍ରୀମତୀ ସୀତାରମଣ କହିଛନ୍ତି, ବୈଶ୍ୱିକ ବାଧାବିଘ୍ନ ସତ୍ତ୍ୱେ ଭାରତୀୟ ଅର୍ଥ ବ୍ୟବସ୍ଥା ଯଥାଯଥ ସ୍ଥିତିରେ ରହିବ ଏବଂ ୨୦୨୨-୨୩ ଆର୍ଥିକବର୍ଷରେ ୭% ଅଭିବୃଦ୍ଧି ହାସଲ କରିବ । ଅନୁକୂଳ ଘରୋଇ ନୀତି ସଂକ୍ରାନ୍ତ ବାତାବରଣ ଏବଂ ଅଭିବୃଦ୍ଧିକୁ ସମୃଦ୍ଧ ପାଇଁ ପ୍ରମୁଖ ଢାଞ୍ଚାଗତ ସଂସ୍କାର ଉପରେ ସରକାରଙ୍କ ନିରନ୍ତର ଫୋକସର ଫଳସ୍ୱରୂପ ଏଭଳି ହୋଇଥିବା ସେ କହିଛନ୍ତି । ଭାରତ ସରକାର ମୁଦ୍ରାସ୍ଫୀତି ପରିଚାଳନା ସାଙ୍ଗକୁ ଅଭିବୃଦ୍ଧିକୁ ସୁରକ୍ଷିତ ରଖିବା ପାଇଁ ପଦକ୍ଷେପ ନେଇଥିବା ଅର୍ଥମନ୍ତ୍ରୀ ଗୁରୁତ୍ୱାରୋପ କରିଛନ୍ତି । ‘‘ଦେଶର ବିଶାଳ ସାଧାରଣ ବଣ୍ଟନ ନେଟୱର୍କ ଜରିଆରେ ଆମେ ଗତ ୨୫ ମାସ ଧରି ୮୦୦ ନିୟୁତରୁ ଅଧିକ ଆର୍ଥିକ ଦୁର୍ବଳ ଶ୍ରେଣୀର ଲୋକଙ୍କ ନିମନ୍ତେ ମାଗଣାରେ ଖାଦ୍ୟଶସ୍ୟ ଉପଲବ୍ଧତାକୁ ସୁନିଶ୍ଚିତ କରିଛୁ ।’’
ଶ୍ରୀମତୀ ସୀତାରମଣ କହିଛନ୍ତି, ଗରିବଙ୍କ ନିକଟରେ ଆର୍ଥିକ ସେବା ଅନ୍ତିମ ମାଇଲ ପର୍ଯ୍ୟନ୍ତ ପହଞ୍ଚାଇବା ଉପରେ ସରକାରଙ୍କ ପ୍ରମୁଖ ପ୍ରାଥମିକତା ରହିଆସିଛି ଏବଂ ଭାରତର ଡିଜିଟାଲ ଲୋକକୈନ୍ଦି୍ରକ ଭିତ୍ତିଭୂମି ଏଥିରେ ବିଶେଷ ସହାୟକ ହୋଇପାରିଛି । ଅର୍ଥମନ୍ତ୍ରୀ କହିଛନ୍ତି, ଆଜି ଡିଜିଟାଲ ପେମେଣ୍ଟ ଅଭିନବକରଣ କ୍ଷେତ୍ରରେ ଭାରତ ବିଶ୍ୱରେ ଅଗ୍ରଣୀ ରହିଛି ଏବଂ ବିଶ୍ୱରେ ଆମର ଦେଣନେଣ ଖର୍ଚ୍ଚ ସବୁଠୁ କମ୍ ରହିଛି ।
ଶ୍ରୀମତୀ ସୀତାରମଣ କହିଛନ୍ତି, ‘‘ବିଶ୍ୱ ଆର୍ଥିକ ବ୍ୟବସ୍ଥାକୁ ସୁରକ୍ଷିତ ରଖିବା ସକାଶେ ଆଇଏମଏଫ ବିକାଶଶୀଳ ଓ ସ୍ୱଳ୍ପ ଆୟ ବର୍ଗର ରାଷ୍ଟ୍ରଗୁଡ଼ିକ ପାଇଁ ଆବଶ୍ୟକ ସମ୍ବଳ ଉପଲବ୍ଧ କରାଇବା ଆବଶ୍ୟକ ବୋଲି ମୁଁ ବିଶ୍ୱାସ କରୁଛି । ତେଣୁ ବିଶ୍ୱ ଅର୍ଥନୀତିରେ ବିକାଶଶୀଳ ବଜାର ଅର୍ଥନୀତିଗୁଡ଼ିକ ର ଭୂମିକାକୁ ଦୃଷ୍ଟିରେ ରଖି ସେମାନଙ୍କର ଭୋଟିଂ କ୍ଷମତା ବଢ଼ାଇବା ଲାଗି ୨୦୨୩ ଡିସେମ୍ବର ୧୫ ସୁଦ୍ଧା ୧୬ତମ ଜିଆରକୁ୍ୟ ଶେଷ କରିବା ନିହାତି ଗୁରୁତ୍ୱପୂର୍ଣ୍ଣ ।
ଅର୍ଥମନ୍ତ୍ରୀ କହିଛନ୍ତି ଯେ ଅଧିକାଂଶ ସ୍ୱଳ୍ପ ଆୟକାରୀ ରାଷ୍ଟ୍ରଗୁଡ଼ିକର ଋଣ ସଂକଟ ବିଶ୍ୱ ଆର୍ଥିକ ସୁଧାର ପାଇଁ ଏକ ପ୍ରମୁଖ ନକାରାତ୍ମକ ବିପଦ ଅଟେ । ତେଣୁ, ବାଲାନ୍ସ ଅଫ ପେମେଣ୍ଟ ସଂକ୍ରାନ୍ତ ଦୁର୍ବଳତାଗୁଡ଼ିକର ମୁକାବିଲା ପାଇଁ ସେମାନଙ୍କୁ ଆବଶ୍ୟକ ସହାୟତା ପ୍ରଦାନ କରାଯିବା ଉଚିତ । ଏହି ସନ୍ଦର୍ଭରେ, ଖାଦ୍ୟ ସଂକଟର ମୁକାବିଲା ଲାଗି ସହାୟତା ପାଇଁ ଆଇଏମଏଫର ସଦ୍ୟ ନୂଆ ‘ଫୁଡ୍ ଶକ୍ ୱିଣ୍ଡୋ’ ପଦକ୍ଷେପକୁ ଶ୍ରୀମତା ସୀତାରମଣ ସ୍ୱାଗତ କରିଛନ୍ତି ।
ଜଳବାୟୁ ପରିବର୍ତ୍ତନ ପ୍ରସଙ୍ଗରେ ଅର୍ଥମନ୍ତ୍ରୀ ସମାନତା ସିଦ୍ଧାନ୍ତ ସହିତ ବହୁପାକ୍ଷିକ ଦୃଷ୍ଟିକୋଣର ମହତ୍ତ୍ୱ ଏବଂ ସାଧାରଣ କିନ୍ତୁ ପୃଥକ ଦାୟିତ୍ୱବୋଧ ଓ ସମ୍ବନ୍ଧିତ କ୍ଷମତାଗୁଡ଼ିକ ଉପରେ ଗୁରୁତ୍ୱ ପ୍ରଦାନ କରିଛନ୍ତି । ଶ୍ରୀମତୀ ସୀତାରମଣ ଦର୍ଶାଇଛନ୍ତି ଯେ ଭାରତ ଆମର ସଦ୍ୟ ରାଷ୍ଟ୍ରୀୟ ସ୍ତରରେ ନିର୍ଦ୍ଧାରିତ ଯୋଗଦାନଗୁଡ଼ିକ ମାଧ୍ୟମରେ ଏକ ମହତ୍ତ୍ୱାକାଂକ୍ଷୀ ଜଳବାୟୁ ପଦକ୍ଷେପ ମାର୍ଗ ଧାର୍ଯ୍ୟ କରିଛି, ଯାହା କି ସବୁଜଗୃହ ବାଷ୍ପ ନିର୍ଗମନରୁ ଆର୍ଥିକ ବିକାଶକୁ ପୃଥକ କରିବା ନିମନ୍ତେ ଉଚ୍ଚତମ ସ୍ତରରେ ଭାରତର ପ୍ରତିବଦ୍ଧତାକୁ ଦର୍ଶାଉଛି । ଅର୍ଥମନ୍ତ୍ରୀ ରେଖାଙ୍କିତ କରିଛନ୍ତି ଯେ ବିକଶିତ ଦେଶଗୁଡ଼ିକରୁ ବିକାଶଶୀଳ ଦେଶଗୁଡ଼ିକୁ ଜଳବାୟୁ ଅର୍ଥ ଓ ସ୍ୱଳ୍ପ-ଖର୍ଚ୍ଚ ଜଳବାୟୁ ପ୍ରଯୁକ୍ତିଗୁଡ଼ିକର ସ୍ଥାନାନ୍ତରଣ ବେଶ ଗୁରୁତ୍ୱପୂର୍ଣ୍ଣ ।
ବିଶ୍ୱ ସାମ୍ନା କରୁଥିବା ରଣନୀତିକ ଚ୍ୟାଲେଞ୍ଜଗୁଡ଼ିକର ମୁକାବିଲାରେ ସହାୟତା ପାଇଁ ଅର୍ଥମନ୍ତ୍ରୀ ଆଜି ବିଶ୍ୱ ସମୁଦାୟର ସମନ୍ୱିତ ପ୍ରତିକି୍ରୟା ଲୋଡ଼ିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଷୁ ଅବରସରେ ସ୍ୱାସ୍ଥ୍ୟ ଏବଂ ଖୁସି କାମନା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଷୁ ଅବସରରେ ସମସ୍ତଙ୍କୁ ବିଶେଷକରି ସମଗ୍ର ବିଶ୍ୱରେ ଥିବା ମାଲାୟାଲୀଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟୁଇଟରେ କହିଛନ୍ତି
“ବିଷୁର ବିଶେଷ ଉତ୍ସବରେ ଶୁଭେଚ୍ଛା, ବିଶେଷକରି ସମଗ୍ର ବିଶ୍ୱରେ ବସବାସ କରୁଥିବା ମାଲାୟାଲୀମାନଙ୍କୁ । ମୁଁ ବର୍ଷବ୍ୟାପି ଅତ୍ୟଧିକ ସୁଖ ଏବଂ ଉତ୍ତମ ସ୍ୱାସ୍ଥ୍ୟ ପାଇଁ ପ୍ରାର୍ଥନା କରୁଛି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡିସେମ୍ବର 25 ରେ ପିଏମ-କିଷାନ ଯୋଜନାର ପରବର୍ତ୍ତୀ କିସ୍ତି ଜାରି କରିବେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆସନ୍ତା 25 ଡିସେମ୍ବର 2020 ମଧ୍ୟାହ୍ନ 12 ଟା ସମୟରେ ଭିଡିଓ କନଫରେନ୍ସିଂ ମାଧ୍ୟମରେ ପ୍ରଧାନ ମନ୍ତ୍ରୀ କିଷାନ ସମ୍ମାନ ନିଧି  ଯୋଜନା ଅଧୀନରେ ପରବର୍ତ୍ତୀ କିସ୍ତି ସହାୟତା ରାଶି ଜାରି କରିବେ। ଏହି ଅବସରରେ ପ୍ରଧାନମନ୍ତ୍ରୀ 9 କୋଟିରୁ ଅଧିକ ହିତାଧିକାରୀ କୃଷକ ପରିବାରଙ୍କୁ 18,000 କୋଟିରୁ ଅଧିକ ଟଙ୍କା ହସ୍ତାନ୍ତର କରିବେ।
ଏହି କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ଛଅଟି ବିଭିନ୍ନ ରାଜ୍ୟର ଚାଷୀଙ୍କ ସହ ମଧ୍ୟ ଆଲୋଚନା କରିବେ। ଉକ୍ତ କାର୍ଯ୍ୟକ୍ରମରେ ପିଏମ-କିଷାନ ଏବଂ କୃଷକଙ୍କ କଲ୍ୟାଣ ପାଇଁ ସରକାର ଗ୍ରହଣ କରିଥିବା ବିଭିନ୍ନ ପଦକ୍ଷେପ ଉପରେ କୃଷକମାନେ ସେମାନଙ୍କର ଅଭିଜ୍ଞତା ବାଣ୍ଟିବେ। ଏହି ଅବସରରେ କେନ୍ଦ୍ର କୃଷି ମନ୍ତ୍ରୀ ମଧ୍ୟ ଉପସ୍ଥିତ ରହିବେ।
ପିଏମ-କିଷାନ ବିଷୟରେ
ପିଏମ-କିଷାନ ଯୋଜନା ଅଧୀନରେ, ଯୋଗ୍ୟ ହିତାଧିକାରୀ ଚାଷୀଙ୍କୁ ବାର୍ଷିକ 6000 ଟଙ୍କାର ଆର୍ଥିକ ସହାୟତା ପ୍ରଦାନ କରାଯାଇଥାଏ, ଯାହା ପ୍ରତ୍ୟେକ ଚାରି ମାସରେ 2000 ଟଙ୍କାର କିସ୍ତି ଆକାରରେ ଦିଆଯାଇଥାଏ। ଏହି ପାଣ୍ଠି ହିତାଧିକାରୀଙ୍କ ବ୍ୟାଙ୍କ ଆକାଉଣ୍ଟକୁ ସିଧାସଳଖ ସ୍ଥାନାନ୍ତରିତ ହୋଇଥାଏ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତର ପ୍ରଦେଶର ବସ୍ତିରେ ମୋଦି  ଅନ୍ତର୍ଗତ ବିକାଶ କାର୍ଯ୍ୟକ୍ରମକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ, ଉତ୍ତର ପ୍ରଦେଶର ବସ୍ତିରେ ମୋଦି  ଅନ୍ତର୍ଗତ ବିକାଶ କାର୍ଯ୍ୟକ୍ରମକୁ ପ୍ରଶଂସା କରିଛନ୍ତି ।
ମୋଦି  ଅନ୍ତର୍ଗତ ପକ୍କା ଘର ଭଳି ବିକାଶ କାର୍ଯ୍ୟକ୍ରମ ସମ୍ପର୍କରେ ବସ୍ତି ସାଂସଦ ଶ୍ରୀ ହରିଶ ଦ୍ୱିବେଦୀଙ୍କ ଟ୍ୱିଟର ପ୍ରତ୍ୟୁତ୍ତର ଦେଇ ପ୍ରଧାନମନ୍ତ୍ରୀ କହିଛନ୍ତି;
“ପକ୍କା ଘରଗୁଡିକ କିପରି ଆମ ଗରିବ ଭାଇ-ଭଉଣୀଙ୍କ ଜୀବନକୁ ଆଲୋକିତ କରିଛି, ଉତ୍ତର ପ୍ରଦେଶର ବସ୍ତିର ବିକାଶ କାର୍ଯ୍ୟ ଏହାର ଏକ ଭଲ ଉଦାହରଣ ।”
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ କରୋନାର ସଦ୍ୟତମ ସ୍ଥିତି
ସମଗ୍ର ଦେଶରେ କରୋନା ଟିକାଦାନ କାର୍ଯ୍ୟକ୍ରମ ଚାଲୁ ରହିଛି । ଏହି କାର୍ଯ୍ୟକ୍ରମ ଅଧୀନରେ ସଦ୍ୟତମ ତଥ୍ୟ ଅନୁଯାୟୀ ୧୭୮.୨୯କୋଟି ଡୋଜ ଟିକା ଦିଆଯାଇ ସାରିଲାଣି । ବର୍ତ୍ତମାନ ସକ୍ରିୟ ସଂକ୍ରମିତଙ୍କ ସଂଖ୍ୟା ୬୯, ୮୯୭ରହିଛି । ବର୍ତ୍ତମାନ ୦.୧୬ ଶତାଂଶ ସଂକ୍ରମିତ ହେଉଛନ୍ତି । କରୋନାରୁ ଆରୋଗ୍ୟଲାଭର ହାର ହେଉଛି ୯୮.୬୪ ଶତାଂଶ । ଗତ ୨୪ଘଣ୍ଟା ମଧ୍ୟରେ ୧୩,୪୫୦ ଜଣ ସଂକ୍ରମିତ ଆରୋଗ୍ୟଲାଭ କରିଛନ୍ତି । ଏହି ସଂଖ୍ୟାକୁ ମିଶାଇ ଏପର୍ଯ୍ୟନ୍ତ ୪, ୨୩, ୬୭, ୦୭୦ ଜଣ ଆରୋଗ୍ୟଲାଭ କରିଲେଣି । ଗତ ୨୪ଘଣ୍ଟା ମଧ୍ୟରେ ୬, ୩୯୬ଜଣ ସଂକ୍ରମିତ ହୋଇଥିବା ଜଣାପଡିଛି । ବର୍ତ୍ତମାନ ଦୈନିକ ସଂକ୍ରମଣ ହାର ହ୍ରାସ ପାଇ ୦.୬୯ ଶତାଂଶ ରହିଛି । ସେହିପରି ସାପ୍ତାହିକ ସଂକ୍ରମଣ ହାର ହ୍ରାସ ପାଇ ୦.୯୦ ଶତାଂଶ ରହିଛି ।
ଗତ ୨୪ଘଣ୍ଟା ମଧ୍ୟରେ ୯,୨୩,୩୫୧ ଟି ନମୁନା ପରୀକ୍ଷା କରାଯାଇଛି । ଏହି ସଂଖ୍ୟାକୁ ମିଶାଇ ଏପର୍ଯ୍ୟନ୍ତ ମୋଟ ୭୭କୋଟି ୦୯ଲକ୍ଷ ନମୁନା ପରୀକ୍ଷା କରାଯାଇସାରିଲାଣି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡା ୨୦୨୨ ରେ ପୁରୁଷ ବକ୍ସିଂ + ୯୨ କିଲୋଗ୍ରାମ ପ୍ରତିଯୋଗିତାରେ ନରେନ୍ଦର ବରୱାଲ ବ୍ରୋଞ୍ଜ ପଦକ ଜିତିବା ନେଇ ପ୍ରଧାନମନ୍ତ୍ରୀ ଉତ୍ସବ ପାଳନ କରିଛନ୍ତି
ହାଙ୍ଗଜୋ ଠାରେ ଚାଲିଥିବା ଏସୀୟ କ୍ରୀଡା ୨୦୨୨ ରେ ପୁରୁଷ ବକ୍ସିଂ + ୯୨ କିଲୋଗ୍ରାମ ପ୍ରତିଯୋଗିତାରେ ବ୍ରୋଞ୍ଜ ପଦକ ଜିତିଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନରେନ୍ଦର ବରୱାଲଙ୍କୁ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀ X ରେ ପୋଷ୍ଟ କରିଛନ୍ତି:
ବକ୍ସିଂ + ୯୨ କିଲୋଗ୍ରାମ ପ୍ରତିଯୋଗିତାରେ ଯୋଗ୍ୟ ବ୍ରୋଞ୍ଜ ପଦକ ପାଇଁ ନରେନ୍ଦର ବରୱାଲଙ୍କୁ ହାର୍ଦ୍ଦିକ ଅଭିନନ୍ଦନ । ଆଗାମୀ ପ୍ରୟାସ ପାଇଁ ତାଙ୍କୁ ମୋର ଶୁଭେଚ୍ଛା । ସେ ଭାରତକୁ ଗର୍ବିତ କରନ୍ତୁ! ”
ଶକ୍ତି ମନ୍ତ୍ରଣାଳୟ
ଉତ୍ତର ପୂର୍ବାଞ୍ଚଳ ବିଦ୍ୟୁତ ବ୍ୟବସ୍ଥାର ଉନ୍ନତି ସଂକ୍ରାନ୍ତ ସଂଶୋଧିତ ଖର୍ଚ୍ଚ ଆକଳନ କ୍ୟାବିନେଟରେ ଅନୁମୋଦିତ
ନୂଆ ବ୍ୟବସ୍ଥାରେ 6ଟି ରାଜ୍ୟର ଆନ୍ତଃପ୍ରାଦେଶିକ ବିଦ୍ୟୁତ ପରିବହନ ଓ ଆବଣ୍ଟନ ବ୍ୟବସ୍ଥା ସୁଦୃଢ ହେବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି ଉତ୍ତର ପୂର୍ବାଞ୍ଚଳ ବିଦ୍ୟୁତ ବ୍ୟବସ୍ଥାର ଉନ୍ନତି ସଂକ୍ରାନ୍ତ ସଂଶୋଧିତ ଖର୍ଚ୍ଚ ଆକଳନକୁ ଅନୁମୋଦନ କରିଛି । ଏହି ସଂଶୋଧିତ ବ୍ୟବସ୍ଥା ଅନୁସାରେ ଉତ୍ତର ପୂର୍ବାଞ୍ଚଳ ଶକ୍ତି ବ୍ୟବସ୍ଥା ଉନ୍ନୟନ ପ୍ରକଳ୍ପ  ପାଇଁ 6700 କୋଟି ଟଙ୍କା ବ୍ୟୟ ଅଟକଳ କରାଯାଇଛି । ଉତ୍ତର ପୂର୍ବାଞ୍ଚଳର ଆର୍ଥିକ ବିକାଶ କ୍ଷେତ୍ରରେ ଏହି ପ୍ରକଳ୍ପ ଏକ ଉଲ୍ଲେଖନୀୟ ଭୂମିକା ଗ୍ରହଣ କରିବ; କାରଣ ଏହାଦ୍ୱାରା ଆନ୍ତଃରାଜ୍ୟ ବିଦ୍ୟୁତ ପରିବହନ ଓ ଆବଣ୍ଟନ ବ୍ୟବସ୍ଥା ସୁଦୃଢ ହୋଇପାରିବ ।
ଏହି ଯୋଜନାଟି ରାଷ୍ଟ୍ରାୟତ୍ତ ପାୱାରଗ୍ରୀଡ ଦ୍ୱାରା କାର୍ଯ୍ୟକାରୀ ହେଉଛି । ପାୱାରଗ୍ରୀଡ କେନ୍ଦ୍ର ଉର୍ଜ୍ଜା ମନ୍ତ୍ରଣାଳୟ ଅଧୀନରେ କାର୍ଯ୍ୟ କରୁଥିବା ଏକ ରାଷ୍ଟ୍ରାୟତ୍ତ ଉଦ୍ୟୋଗ । ଏହା ସହିତ ଉତ୍ତର ପୂର୍ବାଞ୍ଚଳର 6ଟି ଯଥା ରାଜ୍ୟ ଆସାମ, ମଣିପୁର, ମେଘାଳୟ, ମିଜୋରାମ, ନାଗାଲାଣ୍ଡ ଓ ତ୍ରିପୁରା ସହଯୋଗଭିତ୍ତିରେ କାର୍ଯ୍ୟ କରୁଛନ୍ତି । ଏ ସମସ୍ତ ରାଜ୍ୟ ଏହି ଯୋଜନାର ପ୍ରତ୍ୟକ୍ଷ ହିତାଧିକାରୀ । 2021 ଡିସେମ୍ବର ସୁଦ୍ଧା ଏହି ପ୍ରକଳ୍ପର ନିର୍ମାଣ କାର୍ଯ୍ୟ ଶେଷ କରିବାର ଲକ୍ଷ୍ୟ ରଖାଯାଇଛି । ପ୍ରକଳ୍ପ କାର୍ଯ୍ୟକ୍ଷମ ହେବା ପରେ ଏହାର ମାଲିକାନା ଓ ରକ୍ଷଣାବେକ୍ଷଣ ଦାୟିତ୍ୱ ସଂପୃକ୍ତ ରାଜ୍ୟ ସରକାରଗୁଡିକଙ୍କ ଅଧୀନରେ ରହିବ ।
ଏହି ପ୍ରକଳ୍ପର ମୁଖ୍ୟ ଲକ୍ଷ୍ୟ ହେଲା ଉତ୍ତର ପୂର୍ବାଞ୍ଚଳର ଅର୍ଥନୈତିକ ବିକାଶ ପାଇଁ କେନ୍ଦ୍ର ସରକାରଙ୍କ ଅଙ୍ଗୀକାରକୁ ପୂରଣ କରିବା ଓ ଆନ୍ତଃରାଜ୍ୟ ବିଜୁଳି ପରିବହନ ତଥା ଆବଣ୍ଟନ ଭିତ୍ତିଭୂମିକୁ ସୁଦୃଢ କରିବା । କହିବା ବାହୁଲ୍ୟ ଯେ ବିଜୁଳି ବା ଶକ୍ତି ବିନା ଅର୍ଥନୈତିକ ବିକାଶ ଏକ ପ୍ରକାର ଅସମ୍ଭବ । ତେଣୁ ଏହି ପ୍ରକଳ୍ପ ସହିତ ଉତ୍ତର ପୂର୍ବାଞ୍ଚଳ ରାଜ୍ୟଗୁଡିକର ବିକାଶ ଓ ଭାଗ୍ୟ ଯୋଡି ହୋଇ ରହିଛି କହିଲେ ଚଳେ । ଏହା କାର୍ଯ୍ୟକାରୀ ହେବା ପରେ ସଂପୃକ୍ତ ରାଜ୍ୟଗୁଡିକରେ ବିଶ୍ୱସ୍ତ ପାୱାରଗ୍ରୀଡ ମିଳିବ ଏବଂ ଉଚ୍ଚମାନର ବିଜୁଳି 24 ଘଣ୍ଟା ଉପଲବ୍ଧ ହେବ । ଏହାର ସୁଯୋଗ ସବୁ ବର୍ଗର ଖାଉଟି ଓ ହିତାଧିକାରୀ ପାଇବେ । ଏହାଦ୍ୱାରା ଉତ୍ତର ପୂର୍ବାଞ୍ଚଳର ମୁଣ୍ଡପିଛା ବିଜୁଳି ବ୍ୟବହାର ବଢିବ ଏବଂ ଏହା ସେ ଅଞ୍ଚଳର ଅର୍ଥନୈତିକ ବିକାଶରେ ଏକ ଉଲ୍ଲେଖନୀୟ ଭୂମିକା ଗ୍ରହଣ କରିବ ।
ଏହି ପ୍ରକଳ୍ପକୁ କାର୍ଯ୍ୟକାରୀ କରୁଥିବା ସଂସ୍ଥା ନିର୍ମାଣ କାର୍ଯ୍ୟ ପାଇଁ ସ୍ଥାନୀୟ ଲୋକମାନଙ୍କୁ ବହୁ ସଂଖ୍ୟାରେ ନିୟୋଜିତ କରୁଛି । ଏହା ଫଳରେ ଉଭୟ କୁଶଳୀ ଓ ଅଣକୁଶଳୀ ଲୋକଙ୍କ ପାଇଁ ବେଶ୍ ଭଲ ନିଯୁକ୍ତି ସୁବିଧା ସୃଷ୍ଟି ହୋଇଛି । ଆହୁରି ମଧ୍ୟ ପ୍ରକଳ୍ପ ନିର୍ମାଣ କାର୍ଯ୍ୟ ଶେଷ ହେବା ପରେ ଏହାର ରକ୍ଷଣାବେକ୍ଷଣ ଓ ପରିଚାଳନା ପାଇଁ ଅତିରିକ୍ତ ଲୋକଶକ୍ତିର ଆବଶ୍ୟକତା ପଡିବ । ଫଳରେ ଉତ୍ତର ପୂର୍ବାଞ୍ଚଳରେ ଲୋକଙ୍କ ପାଇଁ ଅତିରିକ୍ତ ନିଯୁକ୍ତି ସୁବିଧା ସୃଷ୍ଟି ହେବ । ଛଅଟି ଯାକ ରାଜ୍ୟରେ ଏହା ନିଯୁକ୍ତି ସୁବିଧା ସୃଷ୍ଟି କରିପାରିବ ।
ପୃଷ୍ଠଭୂମି
କେନ୍ଦ୍ରୀୟ ଯୋଜନାରେ କେନ୍ଦ୍ର ଉର୍ଜ୍ଜା ମନ୍ତ୍ରଣାଳୟ ଦ୍ୱାରା ଏହି ପ୍ରକଳ୍ପଟି 2014ରେ ଅନୁମୋଦନ ଲାଭ କରିଥିଲା । ଏଥିପାଇଁ ବିଶ୍ୱବ୍ୟାଙ୍କ ଆର୍ଥିକ ସହାୟତା ଯୋଗାଇ ଦେଉଥିବାବେଳେ ଭାରତ ସରକାର ପ୍ରତିବର୍ଷ ବଜେଟରେ ମଧ୍ୟ ଏ ବାବଦରେ ବ୍ୟୟ ବରାଦ କରୁଛନ୍ତି । ବିଶ୍ୱବ୍ୟାଙ୍କ ଓ ଶକ୍ତି ମନ୍ତ୍ରଣାଳୟ 50:50 ଅନୁପାତରେ ଏହି ପ୍ରକଳ୍ପ ପାଇଁ ଅର୍ଥ ଯୋଗାଇ ଦେଉଛନ୍ତି । ପ୍ରକଳ୍ପ ନିର୍ମାଣ ପରେ ଏହାର ଦକ୍ଷତା ନିର୍ମାଣ ପାଇଁ ଯେଉଁ ଅର୍ଥର ଆବଶ୍ୟକତା ପଡିବ ତାହା ମୂଳ ବ୍ୟୟ ଅଟକଳରେ ନାହିଁ । ଏ ବାବଦରେ ମୋଟ 89 କୋଟି ଟଙ୍କା ବ୍ୟୟ ହେବ ବୋଲି ଆକଳନ କରାଯାଇଛି । ସେ ବାବଦ ସମସ୍ତ ଅର୍ଥ ଭାରତ ସରକାର ବହନ କରିବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଲୋକମାନ୍ୟ ତିଲକଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଲୋକମାନ୍ୟ ତିଲକଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଦେଇଛନ୍ତି । ସ୍ୱାଧୀନତା ସଂଗ୍ରାମରେ ତାଙ୍କ ସାହସ, ସଂଘର୍ଷ, ଉତ୍ସର୍ଗ ସର୍ବଦା ଦେଶବାସୀଙ୍କୁ ପ୍ରେରିତ କରିବ ବୋଲି କହିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
‘ପୂର୍ଣ୍ଣ ସ୍ୱରାଜ ଦାବିରେ ବିଦେଶୀ ଶାସନର ମୁଳଦୁଆକୁ ଦୋହଲାଇ ଦେଇଥିବା ଦେଶର ଅମର ଯୋଦ୍ଧା ଲୋକମାନ୍ୟ ତିଲକଙ୍କୁ କୋଟି କୋଟି ପ୍ରଣାମ । ସ୍ୱାଧୀନତା ସଂଗ୍ରାମରେ ତାଙ୍କ ସାହସ, ସଂଘର୍ଷ, ଉତ୍ସର୍ଗ ସର୍ବଦା ଦେଶବାସୀଙ୍କୁ ପ୍ରେରଣା ଯୋଗାଇବ ।’
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ ମାତ୍ର 3,58,692 ଜଣ ପ୍ରକୃତ କୋଭିଡ ରୋଗୀ
• ଆରୋଗ୍ୟ ମାମଲା 6,53,750କୁ ବୃଦ୍ଧି
• ବିହାର ଗସ୍ତରେ ସ୍ଵତନ୍ତ୍ର କେନ୍ଦ୍ରୀୟ ଦଳ
କେନ୍ଦ୍ର ସରକାରଙ୍କ ନେତୃତ୍ଵରେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକ ଦ୍ଵାରା କୋଭିଡ-19 ପରିଚାଳନା ପାଇଁ ସମୟାନୁବର୍ତ୍ତୀ, ସକ୍ରିୟ ଏବଂ ପ୍ରଭାବୀ ରଣନୀତିକ ପଦକ୍ଷେପ କାର୍ଯ୍ୟକାରୀ ହୋଇଛି, ଯାହାଦ୍ୱାରା ପ୍ରକୃତ କୋଭିଡ ରୋଗୀ ହାର ପରିଚାଳନା ଯୋଗ୍ୟ ହୋଇ ରହିବ । ଆଜିସୁଦ୍ଧା ଦେଶରେ କୋଭିଡ ମାମଲା ମାତ୍ର 3,58,692 ରହିଛି । ଆରୋଗ୍ୟ ସଂଖ୍ୟା ଆହୁରି ବୃଦ୍ଧି ପାଇ 6,53,750ରେ ପହଞ୍ଚିଛି । ସୁସ୍ଥ ଏବଂ ସକ୍ରିୟ ରୋଗୀଙ୍କ ମଧ୍ୟରେ ପାର୍ଥକ୍ୟ ଧୀରେ ଧୀରେ ବଢିବାରେ ଲାଗିଛି । ଆଜି ଏହା 2,95,058 ହୋଇଛି । ଡାକ୍ତରଖାନାରେ ଥିବା ସମସ୍ତ 3,58,692 ସକ୍ରିୟ ମାମଲାଙ୍କ ଚିକିତ୍ସା ପ୍ରତି ଧ୍ୟାନ ଦିଆଯାଉଛି ।
କେନ୍ଦ୍ର ଏବଂ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳ ସରକାରଙ୍କ ଦ୍ଵାରା ନିଆଯାଇଥିବା ସମନ୍ୱିତ ପଦକ୍ଷେପ କୋଭିଡ ମହାମାରୀର ପରିଚାଳନାକୁ ସୁନିଶ୍ଚିତ କରିଛି | ରାଜ୍ୟ ସରକାରମାନଙ୍କ ଉଦ୍ୟମକୁ ସମର୍ଥନ ଜଣାଇ ତଥା ସେମାନଙ୍କୁ ଏ ଦିଗରେ ସହାୟତା କରିବା ପାଇଁ କେନ୍ଦ୍ର ସରକାର କେନ୍ଦ୍ରୀୟ ବିଶେଷଜ୍ଞ ଦଳ ପଠାଇବା ଜାରି ରଖିଛନ୍ତି । ରାଜ୍ୟରେ କୋଭିଡ ପରିଚାଳନାର ମୂଲ୍ୟାଙ୍କନ ଏବଂ ସମସ୍ତ ଆବଶ୍ୟକ ସହାୟତା ଉପଲବ୍ଧ କରାଇବା ଲାଗି ଏକ କେନ୍ଦ୍ରୀୟ ଦଳ ବିହାରକୁ ପଠାଯାଉଛି । ଏହି ଦଳରେ ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରଣାଳୟ ଅଧିନସ୍ଥ ଜନସ୍ୱାସ୍ଥ୍ୟ ବିଭାଗ ଯୁଗ୍ମସଚିବ ଶ୍ରୀ ଲବ ଅଗ୍ରୱାଲ, ଏନସିଡିସି ନିର୍ଦ୍ଦେଶକ, ଡକ୍ଟର ଏସ କେ ସିଂ ଏବଂ ନୂଆଦିଲ୍ଲୀସ୍ଥ ଏମ୍ସର ଆସୋସିଏଟ ପ୍ରଫେସର ଡକ୍ଟର ନୀରଜ ନିଶ୍ଚଲ ରହିଛନ୍ତି । ଆସନ୍ତାକାଲି ଏହି ଦଳ ବିହାରରେ ପହଞ୍ଚିବେ ।
ଆବଦ୍ଧାଞ୍ଚଳ ଏବଂ ବଫର ଜୋନରେ ଘରକୁ ଘର ସର୍ବେକ୍ଷଣ, ପେରିମିଟର ନିୟନ୍ତ୍ରଣ କାର୍ଯ୍ୟକଳାପ, ଠିକ ସମୟରେ ଯୋଗାଯୋଗ, ଚିହ୍ନଟ, ନିରୀକ୍ଷଣ ଇତ୍ୟାଦି ଉପରେ ନଜର ରଖାଯାଇଥାଏ, ଯାହା ଷ୍ଟାଣ୍ଡାର୍ଡ ଅଫ କେୟାର ମାଧ୍ୟମରେ ଗୁରୁତର ମାମଲାଗୁଡ଼ିକର ପ୍ରଭାବଶାଳୀ ଚିକିତ୍ସା ପରିଚାଳନାରେ ସହାୟ ହୋଇଥାଏ । ହସ୍ପିଟାଲ ଭିତ୍ତିଭୂମିରେ କ୍ରମାଗତ ଉନ୍ନତି ଯୋଗୁଁ ଆରୋଗ୍ୟ ହାର ବୃଦ୍ଧି ପାଇବାରେ ଲାଗିଛି ।
ଗତ 24 ଘଣ୍ଟା ମଧ୍ୟରେ 17,994 କୋଭିଡ-19 ରୋଗୀ ସୁସ୍ଥ ହୋଇଛନ୍ତି । ବର୍ତ୍ତମାନ ସୁସ୍ଥତା ହାର 63 ପ୍ରତିଶତରେ ପହଞ୍ଚିଛି ।
ସମସ୍ତ ପଞ୍ଜୀକୃତ ଡାକ୍ତରୀ ଚିକିତ୍ସକଙ୍କୁ ପରୀକ୍ଷା ସୁପାରିଶ କରିବାକୁ ଆଇସିଏମଆର ଅନୁମତି ଦେଇଛନ୍ତି । ଗତ 24 ଘଣ୍ଟା ମଧ୍ୟରେ 3,61,024 ନମୁନା ପରୀକ୍ଷା କରାଯାଇଛି । ପରୀକ୍ଷିତ 1,34,33,742 ନମୁନାଗୁଡିକର ସମୁଦାୟ ସଂଖ୍ୟାକୁ ହିସାବକୁ ନିଆଗଲେ ଏହା ଭାରତରେ ମିଲିୟନ ପିଛା 9734.6 କୁ ବୃଦ୍ଧି ପାଇଛି ।
ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ ରେସିଡେଣ୍ଟ ୱେଲଫେୟାର ଆସୋସିଏସନ୍ / ରେସିଡେନ୍ସିଆଲ୍ ସୋସାଇଟି / ଅଣ-ସରକାରୀ ସଂଗଠନ  ଦ୍ୱାରା କ୍ଷୁଦ୍ର କୋଭିଡ କେୟାର ସୁବିଧା ସ୍ଥାପନ କରିବାକୁ ଇଚ୍ଛା କରୁଥିବା ଗେଟ ରେସିଡେନ୍ସିଆଲ କମ୍ପ୍ଲେକ୍ସ ପାଇଁ ନିର୍ଦ୍ଦେଶାବଳୀ ଜାରି କରିଛି । ସବିଶେଷ ବିବରଣୀ ପାଇଁ ନିମ୍ନ ଲିଙ୍କରେ ପାଇପାରିବେ ।
https://www.mohfw.gov.in/pdf/CovidCareFacilityinGatedcomplexes.pdf
କୋଭିଡ-19 ସମ୍ବନ୍ଧରେ ମନ୍ତ୍ରଣାଳୟ ଗେଟେଡ ରେସିଡେନ୍ସିଆଲ କମ୍ପ୍ଲେକ୍ସ ପାଇଁ ଏକ ନିର୍ଦ୍ଦେଶାବଳୀ ମଧ୍ୟ ଜାରି କରିଛି । ବିବରଣୀ ନିମ୍ନ ଲିଙ୍କରେ ପାଇପାରିବେ ।
https://www.mohfw.gov.in/pdf/AdvisoryforRWAsonCOVID19.pdf
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଫେବୃୟାରୀ ୧୭ରେ ଇକୋନମିକ ଟାଇମ୍ସ ଗ୍ଲୋବାଲ ବିଜିନେସ ସମିଟକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଫେବୃୟାରୀ ୧୭ରେ ଦିଲ୍ଲୀ ସ୍ଥିତ ହୋଟେଲ ତାଜ ପ୍ୟାଲେସରେ ସନ୍ଧ୍ୟା ପ୍ରାୟ ୭.୪୦ ବେଳକୁ ଇକୋନମିକ ଟାଇମ୍ସ ଗ୍ଲୋବାଲ ବିଜିନେସ ସମିଟକୁ ସମ୍ବୋଧିତ କରିବେ ।
ଗ୍ଲୋବାଲ ବିଜିନେସ ସମିଟ ୨୦୨୩ର ବିଷୟବସ୍ତୁ ରହିଛି ନମନୀୟତା, ପ୍ରଭାବ, ପ୍ରଭୁତ୍ୱ  । ଏହି ଦୁଇଦିନିଆ ସମ୍ମିଳନୀ ଫେବୃୟାରୀ ୧୭-୧୮ରେ ଆୟୋଜିତ ହେବ ।
ଏହି ବୈଶିକ ବାଣିଜ୍ୟିକ ଶିଖର ସମ୍ମିଳନୀ ପ୍ରତିବର୍ଷ ଦ ଟାଇମ୍ସ ଗ୍ରୁପ ଦ୍ୱାରା ଆୟୋଜିତ ହୋଇଥାଏ । ଏହି ସମ୍ମିଳନୀ ବୁଦ୍ଧିଜୀବି, ନୀତି ନିର୍ମାତା, ଶିକ୍ଷାବିତ ଓ କର୍ପୋରେଟ ପ୍ରମୁଖମାନଙ୍କୁ ଗୋଟିଏ ମଂଚକୁ ଆଣି ପ୍ରମୁଖ ଆର୍ଥିକ ଆହ୍ୱାନଗୁଡିକର ସମାଧାନ ପ୍ରଦାନ କରିବ । ଏହି ସମ୍ମିଳନୀର ୪୦ଟି ଅଧିବେଶନରେ ୨୦୦ରୁ ଅଧିକ ବିଜିନେସ ଲିଡର୍ସ ବକ୍ତବ୍ୟ ପ୍ରଦାନ କରିବେ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ଯୁକ୍ତରାଷ୍ଟ୍ର ଆମେରିକାର ଉପରାଷ୍ଟ୍ରପତି କମଳା ହ୍ୟାରିସଙ୍କ ମଧ୍ୟରେ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଯୁକ୍ତରାଷ୍ଟ୍ର ଆମେରିକା ଗସ୍ତ ଅବସରରେ ୨୩ ସେପ୍ଟେମ୍ବର ୨୦୨୧ରେ ୱାଶିଂଟନ ଡିସି ଠାରେ ଯୁକ୍ତରାଷ୍ଟ୍ର ଆମେରିକାର ଉପରାଷ୍ଟ୍ରପତି ମହାମହିମ କମଳା ହ୍ୟାରିସଙ୍କୁ ସାକ୍ଷାତ କରିଛନ୍ତି।
ପ୍ରଥମ ଥର ପାଇଁ ବ୍ୟକ୍ତିଗତ ସାକ୍ଷତ ହୋଇଥିବାରୁ ସେମାନେ ଖୁସି ବ୍ୟକ୍ତ କରିଥିଲେ। ଏଥିପୂର୍ବରୁ ଜୁନ ୨୦୨୧ରେ ଉଭୟଙ୍କ ମଧ୍ୟରେ ହୋଇଥିବା ଟେଲିଫୋନ ବାର୍ତ୍ତାଳାପକୁ ସେମାନେ ସହୃଦୟତାର ସହିତ ସ୍ମରଣ କରିଥିଲେ। ଆଫଗାନିସ୍ତାନ ପ୍ରସଙ୍ଗ ସମେତ ସାମ୍ପ୍ରତିକ ବିଶ୍ୱ ପରିସ୍ଥିତି ସମ୍ପର୍କରେ ସେମାନେ ଆଲୋଚନା କରିଥିଲେ। ଏଥିସହିତ ଏକ ମୁକ୍ତ, ଅବାଧ ଏବଂ ସମାବେଶୀ ଭାରତ-ପ୍ରଶାନ୍ତ ମହାସାଗରୀୟ କ୍ଷେତ୍ର ପାଇଁ ସେମାନଙ୍କର ପ୍ରତିବଦ୍ଧତାକୁ ଦୋହରାଇଥିଲେ।
ଦୁଇ ନେତା ନିଜ ନିଜ ଦେଶରେ କୋଭିଡ-୧୯ ପରିସ୍ଥିତି ସମ୍ପର୍କରେ ଆଲୋଚନା କରିଥିଲେ। ଟିକାକରଣ ପ୍ରୟାସକୁ ଗତିଶୀଳ କରିବା ଏବଂ ଜରୁରି ଔଷଧ, ଚିକିତ୍ସାବିଧାନ ଏବଂ ସ୍ୱାସ୍ଥ୍ୟ ସେବା ଉପକରଣ ଯୋଗାଣ ସୁନିଶ୍ଚିତ କରିବା ଜରିଆରେ ମହାମାରୀକୁ ପ୍ରତିହତ କରିବା ନେଇ ସେମାନେ ଆଲୋଚନା କରିଥିଲେ।
ଜଳବାୟୁ ପରିବର୍ତ୍ତନ ଉପରେ ସହଭାଗୀ କାର୍ଯ୍ୟାନୁଷ୍ଠାନର ଗୁରୁତ୍ୱକୁ ଉଭୟ ପକ୍ଷ ସ୍ୱୀକାର କରିଥିଲେ। ଅକ୍ଷୟ ଶକ୍ତି ଉପଯୋଗ ବୃଦ୍ଧି ଲାଗି ଭାରତର ପ୍ରୟାସ ଏବଂ ନିକଟରେ ଆରମ୍ଭ କରାଯାଇଥିବା ହାଇଡ୍ରୋଜେନ ମିଶନ୍ ସମ୍ପର୍କରେ ପ୍ରଧାନମନ୍ତ୍ରୀ ସୂଚନା ଦେଇଥିଲେ। ଦୀର୍ଘସ୍ଥାୟୀ ପରିବେଶ ସଂରକ୍ଷଣକୁ ପ୍ରୋତ୍ସାହନ ଲାଗି ଜୀବନଶୈଳୀରେ ପରିବର୍ତ୍ତନ ଆଣିବା ଉପରେ ସେ ଜୋର ଦେଇଥିଲେ।
ମହାକାଶ ସହଯୋଗ, ସୂଚନା ପ୍ରଯୁକ୍ତି, ବିଶେଷ କରି ଉଦୀୟମାନ ଏବଂ ଜଟିଳ ପ୍ରଯୁକ୍ତି ସମେତ ସ୍ୱାସ୍ଥ୍ୟ ସେବା କ୍ଷେତ୍ରରେ ସହଯୋଗ ନିମନ୍ତେ ଭବିଷ୍ୟତର ସହଭାଗିତା କ୍ଷେତ୍ରରେ ମଧ୍ୟ ସେମାନେ ଆଲୋଚନା କରିଥିଲେ। ଦୁଇ ଦେଶର ନାଗରିକମାନଙ୍କ ମଧ୍ୟରେ ନିବିଡ଼ ସମ୍ପର୍କ ରହିଥିବା ଉଭୟ ନେତା ସ୍ୱୀକାର କରିଥିଲେ। ଆପୋସ ଲାଭଜନକ ଶିକ୍ଷାଗତ ସମ୍ପର୍କ ଏବଂ ଜ୍ଞାନ, ନବୋନ୍ମେଷ ଏବଂ ପ୍ରତିଭାର ବିନିମୟ ମାଧ୍ୟମରେ ଏହି ସମ୍ପର୍କର ଆଧାର ମଜବୁତ ହୋଇଛି।
ଯଥାଶୀଘ୍ର ଭାରତ ଆସିବା ଲାଗି ଉପରାଷ୍ଟ୍ରପତି କମଳା ହ୍ୟାରିସ ଏବଂ ଦ୍ୱିତୀୟ ନାଗରିକ ଡଗ୍ଲାସ ଏମୋଫଙ୍କୁ ପ୍ରଧାନମନ୍ତ୍ରୀ ମୋଦୀ ନିମନ୍ତ୍ରଣ କରିଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପିଏମ-କିସାନ୍ ସମୃଦ୍ଧି କେନ୍ଦ୍ର, ଅର୍ଥବ୍ୟବସ୍ଥା ଏବଂ ଚାଷୀଙ୍କୁ ସଶକ୍ତ କରିବା ପାଇଁ ଗେମ୍ ଚେଞ୍ଜର ହୋଇଛି : ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପିଏମ-କିସାନ୍ ସମୃଦ୍ଧି କେନ୍ଦ୍ର  ର ଗୁରୁତ୍ବ ବିଷୟରେ କେନ୍ଦ୍ର ମନ୍ତ୍ରୀ ଡା. ମନସୁଖ ମାଣ୍ଡଭିୟଙ୍କ ଏକ ଲେଖାକୁ ସେୟାର କରିଛନ୍ତି।
କେନ୍ଦ୍ର ରସାୟନ ଏବଂ ସାର ମନ୍ତ୍ରୀ ଡା. ମନସୁଖ ମାଣ୍ଡଭିୟଙ୍କ ଏକ ଟ୍ବିଟକୁ ରିଟ୍ବିଟ୍ କରି ପ୍ରଧାନମନ୍ତ୍ରୀ କାର୍ଯ୍ୟାଳୟ ଟ୍ବିଟ୍ କରିଛନ୍ତି :
‘‘କେନ୍ଦ୍ର ମନ୍ତ୍ରୀ ଶ୍ରୀ @mansukhmandviya ଲେଖିଛନ୍ତି ଯେ ପିଏମ-କିସାନ୍ ସମୃଦ୍ଧି କେନ୍ଦ୍ର, ଚାଷୀଙ୍କୁ ସଶକ୍ତ କରିବା ଏବଂ ଦେଶର ଅର୍ଥବ୍ୟବସ୍ଥାର ମେରୁଦଣ୍ଡକୁ ମଜବୁତ୍ କରିବାରେ ଗେମଚେଞ୍ଜର ହୋଇପାରିଛି।’’
BS
(
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
କେନ୍ଦ୍ରଶାସିତ ଅଞ୍ଚଳ ଦାଦ୍ରା ଓ ନଗର ହାବେଳି ଓ ଡାମନ ଏବଂ ଦିଉରେ ବିଦ୍ୟୁତ ବିତରଣ ଓ ଖୁଚୁରା ଯୋଗାଣ ବ୍ୟବସାୟର ଘରୋଇକରଣକୁ କ୍ୟାବିନେଟ୍ ମଞ୍ଜୁରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ରୀୟ ମନ୍ତ୍ରୀମଣ୍ଡଳ କେନ୍ଦ୍ରଶାସିତ ଅଞ୍ଚଳ ଦାଦ୍ରା ଓ ନଗର ହାବେଳୀ ଓ ଡାମନ୍ ଏବଂ ଦିଉ ଓ ରେ ବିଦ୍ୟୁତ ବିତରଣ ବ୍ୟବସାୟର ଘରୋଇକରଣ ପାଇଁ କମ୍ପାନୀ  ର ଗଠନ ସର୍ବାଧିକ ମୂଲ୍ୟ ପ୍ରଦାନ କରୁଥିବା ନୂତନ କମ୍ପାନୀକୁ ଇକ୍ବିଟି ସେୟାରର ବିକ୍ରି ଏବଂ କର୍ମଚାରୀଙ୍କୁ ସେମାନଙ୍କର ଦେୟତାକୁ ପୂରଣ କରିବା ପାଇଁ ଏକ ଟ୍ରଷ୍ଟର ଗଠନ ପାଇଁ ମଞ୍ଜୁରୀ ପ୍ରଦାନ କରିଛି।
ଉକ୍ତ ଘରୋଇକରଣ ପ୍ରକ୍ରିୟା ଡିଏନଏଚ୍ ଓ ଡିଡିର 1.45 ଲକ୍ଷରୁ ଅଧିକ ଉପଭୋକ୍ତାଙ୍କୁ ଉନ୍ନତ ସେବା ତଥା ବିତରଣ ରେ ପରିଚାଳନାରେ ଉନ୍ନତି ଏବଂ କାର୍ଯ୍ୟଦକ୍ଷତା ସମ୍ବନ୍ଧିତ ଆବଶ୍ୟକ ପରିଣାମକୁ ପୂରଣ କରିବ ତଥା ସାରା ଦେଶରେ ଅନ୍ୟ ସେବା ପ୍ରଦାତା କମ୍ପାନୀଗୁଡ଼ିକୁ ଅନୁକରଣ ପାଇଁ ଏକ ମଡେଲ୍ ପ୍ରଦାନ କରିବ। ଏହାଦ୍ବାରା ପ୍ରତିଯୋଗୀତାରେ ବୃଦ୍ଧି ହେବ, ବିଦ୍ୟୁତ ଉଦ୍ୟୋଗକୁ ମଜବୁତି ମିଳିବ ଏବଂ ବକେୟା ପରିମାଣର ଆଦାୟରେ ସହାୟକ ହେବ।
ମେ 2020 ରେ, ଭାରତ ସରକାର ଗଠନାତ୍ମକ ସଂସ୍କାର ମାଧ୍ୟମରେ ଭାରତକୁ ଆତ୍ମନିର୍ଭର କରିବା ପାଇଁ ‘ଆତ୍ମନିର୍ଭର ଭାରତ ଅଭିଯାନ’ ର ଘୋଷଣା କରିଛନ୍ତି। ସଂସ୍କାର ମଧ୍ୟରେ ଏକ ପ୍ରମୁଖ ପଦକ୍ଷେପ ହେଉଛି ବିଦ୍ୟୁତ ବିତରଣ ସେବା ପ୍ରଦାନକାରୀ କମ୍ପାନୀର ଘରୋଇକରଣ ମାଧ୍ୟମରେ କେନ୍ଦ୍ର ଶାସିତ ଅଞ୍ଚଳରେ ବିଦ୍ୟୁତ ବିତରଣ ଓ ଖୁଚୁରା ଯୋଗାଣରେ ଉନ୍ନତି ଆଣିବା ଯଦ୍ବାରା ବିଦ୍ୟୁତ ବିତରଣରେ ଘରୋଇ କ୍ଷେତ୍ରର ଦକ୍ଷତାର ଲାଭ ଉଠାଯାଇପାରିବ।
ଏକ ଏକକ ବିତରଣ କମ୍ପାନୀ ଅର୍ଥାତ୍ ଡିଏନଏଚ୍ –ଡିଡି ପାୱାର ଡିଷ୍ଟ୍ରିବ୍ୟୁସନ କର୍ପୋରେସନ ଲିମିଟେଡ୍ର ସଂପୂର୍ଣ୍ଣ ମାଲିକାନାଯୁକ୍ତ ସରକାରୀ କମ୍ପାନୀ ଭାବରେ ସାମିଲ୍ କରାଯିବ ଓ ନୂତନ କମ୍ପାନୀରେ ସ୍ଥାନାନ୍ତରିତ କର୍ମଚାରୀମାନଙ୍କୁ ସେବା ଲାଭର ପରିଚାଳନା ପାଇଁ ଟ୍ରଷ୍ଟ ର ଗଠନ କରାଯିବ। ଦାଦ୍ରା ଏବଂ ନଗର ହାବେଳୀ ଏବଂ ଡାମନ୍ ଏବଂ ଦିଉ ବିଦ୍ୟୁତ  ସ୍ଥାନାନ୍ତରଣ ଯୋଜନା 2020 ଅନୁସାରେ ନବଗଠିତ କମ୍ପାନୀରେ ସମ୍ପତ୍ତି, ଦାୟୀତ୍ବ, କର୍ମଚାରୀମାନଙ୍କୁ ସ୍ଥାନାନ୍ତରଣ କରାଯିବ।
BS
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଆଇଏଫ୍ଏଫ୍ଆଇର ୫୩ତମ ସଂସ୍କରଣ ନିମନ୍ତେ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
“ଗୋଆରେ ଏକତ୍ରିତ ହେବାକୁ ଥିବା ଏହି କ୍ଷୁଦ୍ର - ଦୁନିଆ ମଧ୍ୟରେ ପାରସ୍ପରିକ ଆଲୋଚନା ଦ୍ୱାରା କଳା ଜଗତକୁ ଗଭୀର ରୂପେ ବୁଝିବା ଏବଂ ନୂଆ କଥା ଶିଖିବା ନିମନ୍ତେ ସୁଯୋଗ ମିଳିବ”
ଭାରତର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ଯେ , ଆଇଏଫ୍ଏଫ୍ଆଇ, ଭାରତୀୟ ଆନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବ, ସିନେମା ଦ୍ୱାରା ମିଳିତ ବିଭିନ୍ନ ଦେଶ ଗୁଡିକର ତଥା ସମାଜର ପ୍ରତିନିଧି ମାନଙ୍କ ମଧ୍ୟରେ ଏକ ଉତ୍ସାହଜନକ ସମନ୍ୱୟକୁ ପ୍ରୋତ୍ସାହିତ କରିଥାଏ । ଆଇଏଫ୍ଏଫ୍ଆଇକୁ ଭାରତର ସବୁଠୁ ବଡ ଚଳଚ୍ଚିତ୍ର ମହୋତ୍ସବ ଭାବରେ ବର୍ଣ୍ଣନା କରି ପ୍ରଧାନମନ୍ତ୍ରୀ ଆତ୍ମବିଶ୍ୱାସ ବ୍ୟକ୍ତ କରିଥିଲେ ଯେ “ଗୋଆରେ ଏକତ୍ରିତ ଏହି କ୍ଷୁଦ୍ର - ଦୁନିଆ ମଧ୍ୟରେ ପାରସ୍ପରିକ ବାର୍ତ୍ତାଳାପ ଦ୍ୱାରା କଳା ଜଗତକୁ ଗଭୀର ରୂପେ ବୁଝିବା ଏବଂ ନୂତନ କଥା ଶିଖିବା ନିମନ୍ତେ ସୁଯୋଗ ମିଳିବ।”
ପ୍ରଧାନମନ୍ତ୍ରୀ ତାଙ୍କ ବାର୍ତ୍ତାରେ କହିଥିଲେ ଯେ, ଆଇଏଫ୍ଏଫ୍ଆଇ ଏବଂ ଭାରତୀୟ ସିନେମା ବିଶ୍ୱ ମଞ୍ଚରେ ନିଜ ପାଇଁ ଏକ ସ୍ୱତନ୍ତ୍ର ସ୍ଥାନ ସୃଷ୍ଟି କରିଛି । “ବିଭିନ୍ନ ଭାରତୀୟ ଭାଷା ଗୁଡିକରେ ଚଳଚ୍ଚିତ୍ର ଅଧିକ ପରିମାଣରେ ଆନ୍ତର୍ଜାତୀୟ ଦର୍ଶକ ମାନଙ୍କ ନିକଟରେ ପହଞ୍ଚୁଛି ଏବଂ ସାରା ବିଶ୍ୱରେ ଏହାକୁ ପ୍ରଶଂସା କରା ଯାଉଛି ।”
ପ୍ରଧାନମନ୍ତ୍ରୀ ଉଭୟ ସାମାଜିକ ଗତିଶୀଳତାକୁ ପ୍ରତିଫଳିତ କରିବା ଏବଂ ଆକାର ଦେବା କ୍ଷେତ୍ରରେ ସିନେମାର ଭୂମିକା ଉପରେ ନିଜର ବିଚାର ସମ୍ପର୍କରେ କହିଥିଲେ । “ଏବେ ଏକ ଶତାବ୍ଦୀରୁ ଅଧିକ ସମୟ ଧରି ସିନେମା ସାରା ବିଶ୍ୱରେ ଲୋକ ମାନଙ୍କର କଳ୍ପନା ଉପରେ କବଜା କରି ନେଇଛି । ସିନେମା ଆମ ସମୟର ସାମାଜିକ ଗତିଶୀଳତାକୁ ଦର୍ଶାଇବା ସହିତ ଏହାକୁ ଆକାର ପ୍ରଦାନ କରିଥାଏ” ବୋଲି ସେ କହିଥିଲେ ।”
ପ୍ରଧାନମନ୍ତ୍ରୀ ସାମାଜିକ ପରିବର୍ତ୍ତନ ଆଣିବାରେ ଚଳଚ୍ଚିତ୍ର ଗୁଡିକର କାହାଣୀ କହିବାର ଶକ୍ତି ଏବଂ ଭାରତୀୟ ଭାଷାରେ କାହାଣୀ କହିବାର କଳାର ସମୃଦ୍ଧ ଇତିହାସ ଏବଂ କଳା ବିଷୟରେ ମଧ୍ୟ ପ୍ରଧାନମନ୍ତ୍ରୀ କହିଥିଲେ । “ପ୍ରତିବନ୍ଧକକୁ ଅତିକ୍ରମ କରିବା ଏବଂ ଦର୍ଶକଙ୍କ ସହିତ ଏକ ଭାବନାତ୍ମକ ସମ୍ପର୍କ ସ୍ଥାପନ କରିବା ପାଇଁ ଚଳଚ୍ଚିତ୍ର ଗୁଡ଼ିକର ଏକ ଅନନ୍ୟ ଦକ୍ଷତା ଅଛି । ଚଳଚ୍ଚିତ୍ର ଗୁଡିକ ସେମାନଙ୍କର ଶକ୍ତିଶାଳୀ କାହାଣୀ ମାଧ୍ୟମରେ ଲୋକ ମାନଙ୍କର ମନୋରଞ୍ଜନ କରିଥାଏ, ଶିକ୍ଷିତ କରେ କିମ୍ବା ପ୍ରେରଣା ଯୋଗାଇ ଥାଏ । ସାମାଜିକ ପରିବର୍ତ୍ତନର ଏକ ବାହକ ହେବାରେ ଚଳଚ୍ଚିତ୍ର ଗୁଡିକର ପ୍ରଭାବଶୀଳତା ପ୍ରକୃତରେ ଅତୁଳନୀୟ । ଭାରତ ଏକ ସମୃଦ୍ଧ ଏବଂ ବିବିଧ ସଂସ୍କୃତି ସହିତ ଆଶୀର୍ବାଦ ପ୍ରାପ୍ତ ଦେଶ, ଯାହା ହେଉଛି ଆଧୁନିକତା ସହିତ ପରମ୍ପରାର ମିଶ୍ରଣ । ବିଭିନ୍ନ ଭାରତୀୟ ଭାଷାରେ ଗଦ୍ୟ, କବିତା, ସଙ୍ଗୀତ, ନୃତ୍ୟ, ନାଟକ, ଡ୍ରାମା ଠାରୁ ଆରମ୍ଭ କରି ସିନେମା ପର୍ଯ୍ୟନ୍ତ କାହାଣୀ କହିବାର ଇତିହାସ ଏବଂ କଳା ଆମ ଜୀବନ୍ତ ସାମାଜିକ- ସାଂସ୍କୃତିକ ପରିଦୃଶ୍ୟକୁ ପାଳନ କରିବାରେ ସକ୍ଷମ କରେ ।
ପ୍ରଧାନମନ୍ତ୍ରୀ କହିଥିଲେ ଯେ, ଗୋଆ ଏହି ଉତ୍ସବ ନିମନ୍ତେ ଏକ ଉପଯୁକ୍ତ ସ୍ଥାନ ଏବଂ ଏହା ଉତ୍ସବର ପ୍ରତିନିଧି ମାନଙ୍କୁ ନୂତନ ବିଚାର ସହିତ ଆସିବା ପାଇଁ ପ୍ରେରଣା ଯୋଗାଇବ ଯାହା ଫଳରେ ସିନେମାକୁ ଲଗାତର ବୃଦ୍ଧି ପାଉଥିବା ଦର୍ଶକ ମାନଙ୍କ ନିକଟରେ ପହଞ୍ଚାଇବା ପାଇଁ ସକ୍ଷମ କରା ଯାଇପାରିବ । “ନିଜର ସୁନ୍ଦର ପ୍ରକୃତି ଏବଂ ଜୀବନ୍ତ ସଂସ୍କୃତି ସହିତ ଗୋଆ ଆଇଏଫ୍ଏଫ୍ଆଇର ଆୟୋଜନ କରିବା ପାଇଁ ଉପଯୁକ୍ତ ପୃଷ୍ଠଭୂମି ପ୍ରଦାନ କରିଥାଏ । ମୋର ବିଶ୍ୱାସ ରହିଛି ଯେ , ଗୋଆ ଅଂଶଗ୍ରହଣକାରୀଙ୍କ ସୃଜନଶୀଳ କଳ୍ପନାକୁ ଉତ୍ସାହିତ କରିବ ଏବଂ ସେମାନଙ୍କୁ ନୂତନ ଚିନ୍ତାଧାରା ଆଣିବାକୁ ପ୍ରୋତ୍ସାହିତ କରିବ , ଯାହା ଫଳରେ ସିନେମାକୁ ଲଗାତାର ବୃଦ୍ଧି ପାଉଥିବା ଦର୍ଶକ ମାନଙ୍କ ନିକଟରେ ପହଞ୍ଚଇବା ପାଇଁ ସହାୟତା ମିଳି ପାରିବ।”
ପ୍ରଧାନମନ୍ତ୍ରୀ ଆଇଏଫ୍ଏଫ୍ଆଇର ୫୩ ତମ ସଂସ୍କରଣର ସଫଳତା ପାଇଁ ଶୁଭେଚ୍ଛା ଜଣାଇଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୂର୍ବତନ ପ୍ରଧାନମନ୍ତ୍ରୀ ଶ୍ରୀମତୀ ଇନ୍ଦିରା ଗାନ୍ଧୀଙ୍କ ଶ୍ରାଦ୍ଧ ବାର୍ଷିକୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପୂର୍ବତନ ପ୍ରଧାନମନ୍ତ୍ରୀ ଶ୍ରୀମତୀ ଇନ୍ଦିରା ଗାନ୍ଧୀଙ୍କ ଶ୍ରାଦ୍ଧ ବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
“ଆମର ପୂର୍ବତନ ପ୍ରଧାନମନ୍ତ୍ରୀ ଶ୍ରୀମତୀ ଇନ୍ଦିରା ଗାନ୍ଧୀଙ୍କୁ ତାଙ୍କ ଶ୍ରାଦ୍ଧ ବାର୍ଷିକୀରେ ଶ୍ରଦ୍ଧାଞ୍ଜଳି”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ମେଡିକାଲ୍ ଉତ୍ପାଦ ରେଗୁଲେସନ୍ କ୍ଷେତ୍ରରେ ଭାରତ ଏବଂ ସୁରିନାମ ମଧ୍ୟରେ ରାଜିନାମାକୁ କ୍ୟାବିନେଟ୍ ମଞ୍ଜୁରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟକୁ 4 ଜୁନ୍, 2023 ରେ କେନ୍ଦ୍ରୀୟ ଡ୍ରଗ୍ ମାନକ ନିୟନ୍ତ୍ରଣ ସଂଗଠନ , ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ, ଭାରତ ସରକାର ଓ ସ୍ୱାସ୍ଥ୍ୟ ମନ୍ତ୍ରଣାଳୟ, ସୁରିନାମ ସରକାର ମଧ୍ୟରେ ମେଡିକାଲ୍ ପ୍ରଡକ୍ଟ ରେଗୁଲେସନ୍ କ୍ଷେତ୍ରରେ ସହଯୋଗ ଉପରେ ସ୍ୱାକ୍ଷରିତ ଏକ ରାଜିନାମା  ବିଷୟରେ ସୂଚନା ଦିଆଯାଇଛି। ଭାରତର ରାଷ୍ଟ୍ରପତିଙ୍କ ସୁରିନାମ ଗସ୍ତ ସମୟରେ ଏହା ସ୍ୱାକ୍ଷରିତ ହୋଇଛି।
ଏହି ରାଜିନାମାର ଉଦ୍ଦେଶ୍ୟ ହେଉଛି ଚିକିତ୍ସା ଉତ୍ପାଦ ତଥା ଅନ୍ୟାନ୍ୟ ପ୍ରାସଙ୍ଗିକ ବିଷୟ ସମ୍ବନ୍ଧୀୟ ଆଇନ ଏବଂ ନିୟମାବଳୀ ଉପରେ ଏକ ଗଠନମୂଳକ ଆଲୋଚନାକୁ ସୁଗମ କରିବା।
କେନ୍ଦ୍ର ମଧ୍ୟରେ ଫଳପ୍ରଦ ସହଯୋଗ ଏବଂ ସୂଚନା ଆଦାନପ୍ରଦାନ ପାଇଁ ଏକ ଢାଞ୍ଚା ପ୍ରତିଷ୍ଠା କରିବାକୁ ଚେଷ୍ଟା କରୁଛି! ଡ୍ରଗ୍ସ ଷ୍ଟାଣ୍ଡାର୍ଡ କଣ୍ଟ୍ରୋଲ୍ ଅର୍ଗାନାଇଜେସନ୍ ଏବଂ ସ୍ୱାସ୍ଥ୍ୟ ମନ୍ତ୍ରଣାଳୟ, ସୁରିନାମ ସରକାର ସେମାନଙ୍କ ଆନ୍ତର୍ଜାତୀୟ ଦାୟିତ୍ବ ଅନୁଯାୟୀ ମେଡିକାଲ୍ ଉତ୍ପାଦ ନିୟନ୍ତ୍ରଣ ସହିତ ଜଡିତ। ଦୁଇଟି ନିୟାମକ ପ୍ରାଧିକରଣ ମଧ୍ୟରେ ସହଯୋଗର ମୁଖ୍ୟ କ୍ଷେତ୍ରଗୁଡିକରେ ନିମ୍ନଲିଖିତ ଅନ୍ତର୍ଭୁକ୍ତ:
କ. ପରସ୍ପରର ନିୟାମକ ଢାଞ୍ଚା, ଆବଶ୍ୟକତା ଏବଂ ପ୍ରକ୍ରିୟାଗୁଡ଼ିକର ଉଭୟ ପକ୍ଷ ମଧ୍ୟରେ ଏକ ବୁଝାମଣାକୁ ପ୍ରୋତ୍ସାହିତ କରିବା ଏବଂ ଉଭୟ ପକ୍ଷ ପାଇଁ ଭବିଷ୍ୟତର ନିୟାମକ ଦୃଢ଼ ପଦକ୍ଷେପକୁ ସହଜ କରିବା,
ଖ. ଉତ୍ତମ ଲାବୋରେଟୋରୀ ଅଭ୍ୟାସ , ଉତ୍ତମ କ୍ଲିନିକାଲ ଅଭ୍ୟାସ , ଉତ୍ତମ ଉତ୍ପାଦନ ଅଭ୍ୟାସ  ଏବଂ ଉତ୍ତମ ଫାର୍ମାକୋ ଭିଜିଲାନ୍ସ ଅଭ୍ୟାସ  ଉପରେ ସୂଚନା ଆଦାନ ପ୍ରଦାନ ଏବଂ ସହଯୋଗ |
ଗ. ଭାରତୀୟ ଫାର୍ମାକୋପିଆର ସ୍ୱୀକୃତି
ଘ. ଫାର୍ମାକୋଭିଜିଲାନ୍ସ ସହିତ ସୁରକ୍ଷା ସୂଚନା ଆଦାନପ୍ରଦାନ, ଏବଂ ପ୍ରତିକୂଳ ଘଟଣା ଯେଉଁଠାରେ ଅନ୍ୟ ପକ୍ଷ ସହିତ ଜଡିତ ଏକ ନିର୍ଦ୍ଦିଷ୍ଟ ସୁରକ୍ଷା ବିଷୟ ରହିଛି। ଏଥିରେ ଔଷଧ ଏବଂ ଚିକିତ୍ସା ଉପକରଣ ସମ୍ବନ୍ଧୀୟ ସୁରକ୍ଷା ଚିନ୍ତାଧାରା ଅନ୍ତର୍ଭୁକ୍ତ |
ଙ. ଦଳଗୁଡ଼ିକ ଦ୍ୱାରା ଆୟୋଜିତ ବୈଜ୍ଞାନିକ ଏବଂ ବ୍ୟବହାରିକ ସମ୍ମିଳନୀ, ସିମ୍ପୋଜିୟମ, ସେମିନାର ଏବଂ ଫୋରମରେ ଅଂଶଗ୍ରହଣ
ଚ. ପାରସ୍ପରିକ ସହମତ ଅଞ୍ଚଳରେ ଦକ୍ଷତା ବୃଦ୍ଧି,
ଛ. ଆନ୍ତର୍ଜାତୀୟ ଫୋରାରେ ସମନ୍ୱୟ,
ଜ. ସାଧାରଣ ଆଗ୍ରହର ଅନ୍ୟ କୌଣସି କ୍ଷେତ୍ର
ବୈଦେଶିକ ମୁଦ୍ରା ରୋଜଗାରକୁ ନେଇ ଡାକ୍ତରୀ ଦ୍ରବ୍ୟ ରପ୍ତାନିରେ ଏମଓୟୁ ସହାୟକ ହେବ। ଏହା ଏକ ଆତ୍ମନିର୍ଭର ଭାରତ ପାଇଁ ଏକ ପଦକ୍ଷେପ ହେବ।
ନିୟାମକ ପ୍ରଣାଳୀରେ ପରିବର୍ତ୍ତନ ଭାରତରୁ ଔଷଧ ରପ୍ତାନି ବୃଦ୍ଧିରେ ସହାୟକ ହୋଇପାରେ ଏବଂ ଫଳସ୍ୱରୂପ ଫାର୍ମା କ୍ଷେତ୍ରରେ ଶିକ୍ଷିତ ବୃତ୍ତିଗତମାନଙ୍କ ପାଇଁ ଉତ୍ତମ ନିଯୁକ୍ତି ସୁଯୋଗରେ ସହାୟକ ହେବ।
ଦୁଇ ଦେଶର ନିୟାମକ କର୍ତ୍ତୃପକ୍ଷଙ୍କ ମଧ୍ୟରେ ସ୍ୱାକ୍ଷରିତ ଏମଓୟୁ ଫାର୍ମାସ୍ୟୁଟିକାଲ୍ ବ୍ୟବହାର ପାଇଁ କଞ୍ଚାମାଲ, ଜୈବିକ ଉତ୍ପାଦ, ଚିକିତ୍ସା ଉପକରଣ ଏବଂ ପ୍ରସାଧନ ସାମଗ୍ରୀ ସହିତ ଫାର୍ମାସ୍ୟୁଟିକାଲ୍ ସମ୍ବନ୍ଧରେ ଡାକ୍ତରୀ ଉତ୍ପାଦ ନିୟନ୍ତ୍ରଣ ବିଷୟରେ ଅଧିକ ବୁଝିବାରେ ସହଜ ହେବ।
ଡାକ୍ତରୀ ଉତ୍ପାଦ ଏବଂ ପାର୍ଟି ଗୁଡିକର ଅଧୀନରେ ଥିବା ପ୍ରଶାସନିକ ଏବଂ ନିୟାମକ ସମ୍ବନ୍ଧୀୟ କ୍ଷେତ୍ରରେ ସୂଚନା ଏବଂ ସହଯୋଗର ଆଦାନ ପ୍ରଦାନକୁ ଏମଓୟୁ ପ୍ରୋତ୍ସାହିତ କରିବ।
BS
(Visitor Counter : 33
କ୍ୟାବିନେଟ
ବ୍ରିକ୍ସ ଦେଶମାନଙ୍କ ମଧ୍ୟରେ ଫିଜିକାଲ କଲଚର ଏବଂ କ୍ରୀଡା କ୍ଷେତ୍ରରେ ସହଯୋଗ ପାଇଁ ଏମଓୟୁକୁ କ୍ୟାବିନେଟର ଅନୁମୋଦନ
ବ୍ରିକ୍ସ ଦେଶମାନଙ୍କ ମଧ୍ୟରେ ଫିଜିକାଲ କଲଚର ଓ କ୍ରୀଡା କ୍ଷେତ୍ରରେ ସହଯୋଗ ସଂକ୍ରାନ୍ତ ବୁଝାମଣା ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଅନୁମୋଦନ ଲାଭ କରିଛି ।
ପାଞ୍ଚଟି ଦେଶ ମଧ୍ୟରେ କ୍ରୀଡା କ୍ଷେତ୍ରରେ ସହଯୋଗ ବୃଦ୍ଧି ପାଇଲେ ଏହା କ୍ରୀଡା ବିଜ୍ଞାନ, କ୍ରୀଡା ସମ୍ବନ୍ଧିତ ଔଷଧ, ପ୍ରଶିକ୍ଷଣ କୌଶଳ ଇତ୍ୟାଦି ନେଇ ସାମର୍ଥ୍ୟ ବୃଦ୍ଧିରେ ସହାୟକ ହେବ । ଏହା ଫଳରେ ଆନ୍ତର୍ଜାତିକ ପ୍ରତିଯୋଗିତାଗୁଡିକରେ କ୍ରୀଡାବିତ୍ ମାନଙ୍କ ପ୍ରଦର୍ଶନ ଉନ୍ନତ ହେବା ସହ ବ୍ରିକ୍ସ ସଦସ୍ୟ ଦେଶଗୁଡିକ ମଧ୍ୟରେ ଦ୍ଵିପାକ୍ଷିକ ସମ୍ପର୍କ ମଧ୍ୟ ବୃଦ୍ଧି ପାଇବ । କ୍ରୀଡା କ୍ଷେତ୍ରରେ ଏହି ସହଯୋଗ ଯୋଗୁଁ ଜାତି, ଧର୍ମ, ବର୍ଣ୍ଣ ଓ ଲିଙ୍ଗ ନିର୍ବିଶେଷରେ ସମସ୍ତ ପାଞ୍ଚଟି ଦେଶର କ୍ରୀଡାବିତ୍ ମାନେ ଉପକୃତ ହେବେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
‘ରୋଶ ହଶନାହ’ ଅବସରରେ ପ୍ରଧାନମନ୍ତ୍ରୀ ବିଶ୍ୱର ତମାମ ଇହୁଦୀ ଲୋକଙ୍କୁ ଶୁଭେଚ୍ଛା ଜଣାଇଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ‘ରୋଶ ହଶନାହ’ ଅବସରରେ ଇସ୍ରାଏଲର ପ୍ରଧାନମନ୍ତ୍ରୀ ନାଫତାଲି ବେନେଟ, ଇସ୍ରାଏଲର ମିତ୍ର ଜନତା ଏବଂ ବିଶ୍ୱର ତମାମ ଇହୁଦୀ ଲୋକଙ୍କୁ ହାର୍ଦ୍ଦିକ ଶୁଭକାମନା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
‘‘ଆଜି ରୋଶ ହଶନାହ ଅବସରରେ ପ୍ରଧାନମନ୍ତ୍ରୀ ନାଫତାଲି ବେନେଟ, ଇସ୍ରାଏଲର ମିତ୍ର ଜନତା ଏବଂ ରୋଶ ହଶନାହ ପାଳନ କରୁଥିବା ବିଶ୍ୱର ତମାମ ଇହୁଦୀ ଲୋକମାନଙ୍କୁ ହାର୍ଦ୍ଦିକ ଶୁଭକାମନା ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ରାଜୀବ ଗାନ୍ଧିଙ୍କ ଜନ୍ମ ବାର୍ଷିକୀ ଅବସରରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ରାଜୀବ ଗାନ୍ଧୀଙ୍କୁ ତାଙ୍କ ଜନ୍ମବାର୍ଷିକୀ ଅବସରରେ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
“ଜନ୍ମବାର୍ଷିକୀ ଅବସରରେ ଆମ ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ରାଜୀବ ଗାନ୍ଧିଙ୍କୁ ଶ୍ରଦ୍ଧାଞ୍ଜଳି ।”
SR
(